
RESPUBLIKINIO SOCIALINIO SĄMONINGUMO PROJEKTO 
„NUTIESK DRAUGYSTĖS TAKELĮ 2“ 
NUOSTATAI
[bookmark: _heading=h.oj8o2ysx8gc6]
I. BENDROSIOS NUOSTATOS

[bookmark: _heading=h.gjdgxs]	1. Respublikinio socialinio sąmoningumo projekto „Nutiesk draugystės takelį 2“ (toliau - Projekto) nuostatai reglamentuoja projekto tikslą, uždavinius, dalyvius, organizavimą bei vykdymą, baigiamąsias nuostatas. 
	2. Projekto aktualumas. Šiuolaikiniame ugdymo procese vis didesnis dėmesys skiriamas vaikų socialinių ir emocinių kompetencijų plėtojimui, ypač gebėjimui palaikyti pozityvius tarpusavio santykius. Pastebima, kad vaikams neretai sudėtinga susitarti, veikti kartu, suprasti kito jausmus ar taikiai spręsti kylančius nesutarimus. Draugystė ikimokykliniame ir priešmokykliniame amžiuje yra reikšminga vaiko asmenybės augimo dalis. Bendraudami su bendraamžiais vaikai mokosi pasitikėti savimi ir kitais, išreikšti jausmus, atsižvelgti į aplinkinius bei kurti prasmingus ryšius. Projektas aktualus, nes sudaro galimybes stiprinti vaikų socialinius ir emocinius gebėjimus, skatinti draugišką bendravimą bei bendradarbiavimą, kurti draugišką ir emociškai saugią aplinką, kurioje kiekvienas vaikas jaučiasi pastebėtas, priimtas ir reikšmingas.
	3. Projektą organizuoja Šilutės lopšelis-darželis „Pušelė“, Šilutės lopšelis-darželis „Raudonkepuraitė“. Partneris – Šilutės rajono Švietimo pagalbos tarnyba.
	4. Informacija apie projektą ir nuostatai skelbiami švietimo įstaigų interneto svetainėse www.pusele-silute.lt, www.raudonkepuraite.lt 

II. PROJEKTO TIKSLAS, UŽDAVINIAI, LAUKIAMAS REZULTATAS

5. Tikslas – skatinti vaikų socialinį sąmoningumą  ugdant draugystės, bendravimo, bendradarbiavimo vertybes, kuriant saugią, įtraukiančią ir draugišką aplinką veiklų metu. 
6. Uždaviniai: 
6.1. Stiprinti vaikų socialines-emocines, bendravimo, bendradarbiavimo, kūrybiškumo, kompetencijas. 
6.2. Skatinti vaikus dalyvauti prisistatymo veikloje, stiprinant jų pasitikėjimą savimi.
6.3. Organizuoti nuotolinę viktoriną Draugo dienai, skatinančią pagarbią komunikaciją, komandinius įgūdžius ir bendrystės patirtį. 
6.4. Skatinti vaikų kūrybiškumą ir draugystės vertybių supratimą, kuriant „Draugystės receptus“ meninės raiškos priemonėmis ir siunčiant juos elektroniniu paštu.
7. Laukiamas rezultatas: projekto metu vaikai patobulins socialinius, emocinius ir komunikacinius įgūdžius, mokysis kurti draugiškus santykius, gerbti kitų nuomonę ir bendradarbiauti komandoje. Projekto veiklos suteiks džiugių akimirkų, bendrystės jausmą ir motyvaciją bendrauti su bendraamžiais iš kitų ugdymo įstaigų. 

III.  PROJEKTO ORGANIZAVIMAS IR VYKDYMAS

	8. Projektą organizuoja: Šilutės lopšelio-darželio „Pušelė“ socialinė pedagogė metodininkė Sigita Žemaitytė, Šilutės lopšelio-darželio „Raudonkepuraitė“ socialinė pedagogė metodininkė Egidija Žukienė. 
	9. Projekto dalyviai: respublikos ugdymo įstaigų ikimokyklinio ir priešmokyklinio (5-7 m.) amžiaus vaikai. Iš vienos ugdymo įstaigos gali dalyvauti viena grupė su socialiniu pedagogu ir vienu grupės mokytoju. 
	10. Projekto trukmė: nuo 2026-11-10 iki 2026-11-27. 
	11. Projekto dalyviai nuo 2026 m. lapkričio 10 d. iki lapkričio 13 d. registruojasi elektroninėje renginių registracijos sistemoje https://www.semiplius.lt/  

IV. PROJEKTO VEIKLOS

[bookmark: _heading=h.30j0zll]12. Projekto „Nutiesk draugystės takelį“ veiklos:
[bookmark: _heading=h.yritl7u8g6f5]12.1. lapkričio 16–20 d. siųsti dalyvių prisistatymą, pvz.: nufilmuotą dalyvių grupę sakančią savo miesto / ugdymo įstaigos / grupės pavadinimus. Trukmė iki 10 sekundžių. Siųsti elektroniniu paštu puselesprojektai@gmail.com    
	12.2. Lapkričio 25 d. 9.00 val. – vyks nuotolinė viktorina, skirta Draugo dienai paminėti Zoom platformoje. Prisijungimas bus išsiųstas projekto dalyviams į el. paštus nurodytus semiplius.lt sistemoje. 
	12.3. Lapkričio 27 d. – projekto dalyviai nufotografuoja kūrybinius darbus ,,Draugystės receptai“, nuotraukoje užrašo savo ugdymo įstaigos, grupės pavadinimą ir siunčia elektroniu paštu burtų keliu ištrauktai grupei bei projekto organizatoriams puselesprojektai@gmail.com
	12.4. Kilus klausimams, kreiptis  telefonu Nr. +370 612 94968 arba elektroniniu paštu puselesprojektai@gmail.com 

V. BAIGIAMOSIOS NUOSTATOS

	13. Informacija apie projekto akimirkas bus paskelbta Šilutės rajono švietimo pagalbos tarnybos tinklapyje https://www.sptsilute.lt/ 
	14. Visiems Projekto dalyviams į el. paštus bus išsiųstos  padėkos bei Šilutės rajono švietimo pagalbos tarnybos pažyma apie dalyvavimą Projekto veiklose. 
15. Organizatoriai pasilieka teisę keisti projekto sąlygas. 

